Viborger Samler, 1846-06-16
Den efter Aalb. Av. sidstleden givne Meddelelse om et kronet Hoveds Arrestation i Kjøbenhavn stadfæstes nu i Fædrelandet, der i denne Anledning bemærket Følgende: "Antallet af de i den christianshavnske Straffeanstalt hen siddende Fanger er i disse Dage blevet forøget med tvende nye af en ganske særegen Beskaffenhed, nemlig hverken meer eller mindre end en forhenværende Konge, rigtignok kun en Negerkonge, fra den guineiske Kyst, samt en af Dennes øverste Embedsmænd eller Geheimeraader, hvilke Begge er hjembragte hertil som Arrestanter med Skibet Activ og umiddelbart derefter blevne indsatte i Tugthuuset. Hvorfor og med hvilken Hjemmel disse tvende stakkels Hedninger, der ikke kunne tale nogetsomhelst andet Sprog end deres eget, som ikke engang forstaaes af de andre i Straffeanstalten hensiddende Negre, og af hvilke den ene (Kongen) er 20 Aar gl. og strax som Patient er bleven bragt paa Forbedringshusets Sygestue, ere blevne saaledes behandlede, vide vi ikke. Vel har man sagt os, at deres Forbrydelse skal bestaae i, at de, efter Raadslagning med deres Stamme og paa Grund af en den ene af dem (Kongen) tilføiet grov personlig Fornærmelse, skulle have dræbt tvende Sønner af en anden under dansk Høihed staaende Negerfyrste; men ligesom man ved Bedømmelsen, af en slig Handling naturligviis maa bruge en ganske anden Maalestok og tage ganske andre Hensyn, naar den er udøvet af en uvidende, ikke i christelige Begreber opdragen Hedning, end naar den begaaes af en Christen, og naar den er udøvet af en Slags meer eller mindre uafhængig Fyrste, end naar den begaaes af en almindelig dansk Undersaat, saaledes er det i ethvert Fald ifølge den bestaaende danske Lovgivning en ufravigelig Regel, at enhver Livssag skal indankes for Landets øverste Domstol (see Ford. 16de Decbr. 1840 §. 1). Men uagtet man nu blandt de baade i "Juridisk Ugeskrift, og i "Bl. Td." publicerede Retssager forgiæves vil lede efter nogen, de her omhandlede Fanger overgaaet, Høiesteretsdom, kunne vi dog paa ingen Maade fæste Lid til den os meddeelte Beretning, ifølge hvilken de nævnte Fanger skulde være indsatte i Tugthuset i Kraft af en over dem af Gouverneuren over de danske Besiddelser paa Kysten af Guinea, Lieutenant v. Carstensen afsagt, men ved allerhøieste Rescript formildet Dom. Carstensen har i sin Tid vistnok været en flink Lieutenant i Studentercorpset og skal være en ret brug har Gouverneur paa Kysten af Guinea, men alene deraf, at Hr. Lieutenanten har Haud ikland, til juridisk Examen, følger, at han ikke duer til at agere Høiesteret, og det behøver ingen Udvikling, at det vilde være urimeligt at antage, at en af ham paa Guineakysten afsagt Dom over en forhenværende Negerfyrste for en af denne begaaet, efter Hedningsbegreber maaskee ikke meget stor Forbrydelse, skulde tillægges større Virkning, end der i Danmark tillægges de af de herværende Overretter over de ringeste Undersaatter og groveste Forbrydere i lignende Tilfælde afsagte Domme. J Retssikkerhedens og den offentlige Morals Navn opfordre vi derfor herved vedkommende Autoriteter, og navnlig Directionen for Straffeanstalten, der maa være i Besiddelse af de fornødne Oplysninger om denne Sag, til snarest muligt at forelægge Offentligheden disse.